Johannes Paul 1.
Johannes Paul 1., egl. Albino Luciani, 17.10.1912-28.9.1978, pave 1978. 
Luciano blev præsteviet 1935, biskop af Vittorio Veneto 1958, ærkebiskop og patriark af Venezia 1969 og kardinal 1973. Med dobbeltnavnet markerede han som pave ønsket om at følge sine to forgængeres linje. Han døde kun 33 dage efter valget. 
Påstande om, at han skulle være blevet myrdet, har hverken kunnet be- eller afkræftes.
Han efterfulgtes som pave af Johannes Paul 2.